**T4432 Ετήσια Εξοικονόμηση Τελικής Ενέργειας**

Τρόπος υπολογισμού:

Η τιμή βάσης και στόχος του δείκτη υπολογίζεται σύμφωνα με τη μεθοδολογία που περιγράφεται στην έκθεση που υποβλήθηκε στην ΕΕ το Δεκέμβριο του 2013 βάσει του Άρθρου 7, Παράγραφος 9 της Οδηγίας 2012/27/ΕΕ. Η τιμή στόχος λαμβάνει υπόψη της επίσης τα επικαιροποιημένα στοιχεία της απόφασης «Έγκριση του Εθνικού Σχεδίου Δράσης Ενεργειακής Απόδοσης (ΕΣΔΕΑ) και της ετήσιας έκθεσης προόδου για την επίτευξη του εθνικού στόχου ενεργειακής απόδοσης, έτους 2017» (ΦΕΚ 1001/τ. Β’/21-3-2018). Ειδικότερα:

Σύμφωνα με την «Έγκριση του Εθνικού Σχεδίου Δράσης Ενεργειακής Απόδοσης (ΕΣΔΕΑ) και της ετήσιας έκθεσης προόδου για την επίτευξη του εθνικού στόχου ενεργειακής απόδοσης, έτους 2017 (ΦΕΚ 1001/τ. Β’/21-3-2018), με βάση τα μέτρα πολιτικής τα οποία υλοποιήθηκαν κατά την τριετία 2014-2016 καθώς και εκείνα που αναμένεται να υλοποιηθούν την περίοδο 2017-2020, στον ακόλουθο πίνακα αποτυπώνεται η υπολογιζόμενη τιμή της νέας εξοικονόμησης ενέργειας για τα επιμέρους έτη. Επίσης βάσει της υπολογιζόμενης ετήσιας εξοικονόμησης, για τα έτη 2014 έως και 2020 , προκύπτει , η σωρευτική τιμή στόχος του δείκτη Τ4432 για το έτος 2023, ήτοι 902,1 ktoe:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 2014 | 100,2 |  |  |  |  |  |  | 100,20 |
| 2015 | 100,2 | 100,2 |  |  |  |  |  | 200,40 |
| 2016 | 100,2 | 100,2 | 125,3 |  |  |  |  | 325,70 |
| 2017 | 100,2 | 100,2 | 125,3 | 125,3 |  |  |  | 451,00 |
| 2018 | 100,2 | 100,2 | 125,3 | 125,3 | 150,3 |  |  | 601,30 |
| 2019 | 100,2 | 100,2 | 125,3 | 125,3 | 150,3 | 150,3 |  | 751,60 |
| 2020 | 100,2 | 100,2 | 125,3 | 125,3 | 150,3 | 150,3 | 150,3 | **902,10** |

*Στόχος εξοικονόμησης ενέργειας κατά την περίοδο 2014-2020 (Άρθρο 7, παρ. 1 & 2 της Οδηγίας 2012/27/ΕΕ*

Επομένως οι στόχοι του δείκτη, ανά κατηγορία Περιφέρειας, διαμορφώνονται αναλυτικά ως εξής:

|  |  |  |  |  |  |  |
| --- | --- | --- | --- | --- | --- | --- |
| *Κωδικός* | *Δείκτης* | *Μονάδα μέτρησης* | *Κατηγορία περιφέρειας (κατά περίπτωση)* | *Τιμή βάσης* | *Έτος βάσης* | *Τιμή-στόχος (2023)* |
| Τ4432 | Ετήσια Εξοικονόμηση Τελικής Ενέργειας | KTOe | Λιγότερο Ανεπτυγμένες  Σε Μετάβαση  Περισσότερο Ανεπτυγμένες | 57,99 | 2013 | 902,1 |

Μονάδα μέτρησης:

Tόνος ισοδύναμου πετρελαίου (KTOe)

Πηγή στοιχείων: ΕΣΔΕΑ (Μέτρα Πολιτικής του Άρθρου 7 της Οδηγίας 2012/27/ΕΕ), Τεχνικό Δελτίο Έργου, Δελτίο Επίτευξης Δεικτών.

Συχνότητα εκθέσεων: Τριετής (Η έκθεση υποβάλλεται στο πλαίσιο του Εθνικού Σχεδίου Δράσης για την Ενεργειακή Απόδοση). Πέραν του ΕΣΔΕΑ, λαμβάνονται υπόψιν οι εκθέσεις προόδου για την επίτευξη του στόχου του άρθρου 7, της Οδηγίας 27/2012, οι οποίες αφορούν την εξοικονόμηση ενέργειας σε κάθε έτος (όχι σωρευτική).

Παρακολούθηση – Ταυτοποίηση: ‐ Εθνικό Σχέδιο Δράσης για την Ενεργειακή Απόδοση (ΕΣΔΕΑ).

Η παρακολούθηση της ετήσιας εξοικονόμησης τελικής ενέργειας παρακολουθείται σε εθνικό επίπεδο από την Ετήσια Έκθεση Προόδου (ετήσια – Άρθρο 24, παρ. 1 της Οδηγίας 2012/27/ΕΕ) και τα Εθνικά Σχέδια Δράσης Ενεργειακής Απόδοσης (ανά τριετία – Άρθρο 24, παρ. 2 της Οδηγίας 2012/27/ΕΕ (<http://ec.europa.eu/energy/efficiency/eed/reporting_en.htm> ).

Σχόλια – Παρατηρήσεις:

Δεν υπάρχουν ειδικά σχόλια ή παρατηρήσεις